Гаспра

(951) Га́спра () — яке сайёракҳои бештар таҳқиқшуда, рақами тартибиаш 951. 

Соли 1916 ситорашиноси рус Г. Н. Неуймин кашф ва ба шарафи осоишгоҳи Қрим номгузорӣ кардааст. Дар ҳалқаи асосии астероидҳо дар байни мадорҳои Миррих ва Муштарӣ давр мезанад. Соли 1991 дастгоҳи автоматии байнисайёравии амрикоии «Галилео» ҳангоми парвоз ба сӯйи Муштарӣ дар масофаи 16 000 км Гаспра-ро аксбардорӣ кардааст. Гаспра шакли нодуруст ~ 18,2 х 10,5 х 8,9 км дошта, зичиаш ~ 2,700 г/см3 ва даври гардишаш дар атрофи Офтоб 2,2097135 сол аст. Шакли нодурусти Гаспра аз он далолат медиҳад, ки астероид дар натиҷаи бархӯрд бо дигар ҷирми кайҳонӣ ташкил ёфтааст. Сатҳи онро танӯраҳои гуногунандоза бо дигар ҷирмҳои осмонӣ фаро гирифтаанд (қутри танӯраи калонтарин 1,5 км аст). Гаспра тақр. 500 млн сол пеш пайдо шудааст. Аз рӯйи таҳқиқи майдони магнитии дар Гаспра мушоҳидагардида тахмин меравад, ки дар таркиби он филиззот вуҷуд доранд. 

 Эзоҳ 

 Сарчашма 


Гурӯҳ:Сайёракҳо